
SIA “Rīgas Austrumu klīniskā universitātes slimnīca” 
cenu aptaujas
„Sabiedrisko attiecību pakalpojumi” nolikums
(ID Nr. RAKUS CA/2025/105)


Pakalpojuma mērķis
Nodrošināt SIA “Rīgas Austrumu klīniskā universitātes slimnīca” (RAKUS) reģistrācijas Nr. 40003951628, Hipokrāta iela 2, Rīga, Latvija, LV-1079 (turpmāk – Pasūtītājs) sabiedrisko attiecību pakalpojumus.

Vispārīgais pakalpojuma apraksts
[bookmark: _Hlk213060601]Pasūtītājs ir lielākā un stratēģiski nozīmīgākā daudzprofilu Slimnīca valstī. Slimnīcas sastāvā ietilpst pieci stacionāri – “Gaiļezers”, “Latvijas Onkoloģijas centrs”, “Biķernieki”, “Tuberkulozes un plaušu slimību centrs” un “Latvijas Infektoloģijas centrs” ar dažādu profilu centriem un klīnikām. Slimnīca ir trešais lielākais darba devējs valstī, kur strādā ap 5000 darbinieku. Līdz ar to Slimnīcai nepieciešama plaša, visaptveroša un pilnvērtīga komunikācija visdažādākajos informatīvajos kanālos, kas ietver arī stratēģisku jautājumu komunikāciju un Slimnīcas vadības viedokļa mērķtiecīgu veidošanu un publiskošanu, balstoties uz iekšējo un ārējo norišu analīzi medicīnas nozarē, Slimnīcas ārstniecības personāla zinātniskā darba rezultātiem, Slimnīcas rīcībā esošajiem statistikas un analīzes datiem u.c. Vidēji mēnesī tikai sociālajos medijos tiek nodrošinātas vairāk nekā 50 ārējās aktivitātes. Tādējādi papildu ārpakalpojuma piesaiste gada ietvaros būtu nepieciešama, piemēram, šādām papildu komunikācijas aktivitātēm:
· Stratēģiskās komunikācijas atbalstam, tostarp informācijas un vēstījumu koordinācijai par slimnīcas darbību, sasniegumiem un inovācijām.
· Papildu saturam un aktivitātēm sociālajos medijos un citos komunikācijas kanālos, lai sasniegtu plašāku auditoriju.
· Elastīgam atbalstam dažādu ārējo komunikācijas pasākumu organizēšanā, tostarp situācijās, kas prasa operatīvu reaģēšanu.
· Atbalstam darbinieku stāstu un viedokļa līderības veidošanā, kā arī pacientu un sabiedrības iesaistei, stiprinot uzticību un sadarbību.
· Operatīvai krīzes komunikācijai nepieciešamības gadījumā.
Šāds pakalpojums nepieciešams, lai  Slimnīca var pilnvērtīgi īstenot savu attīstības stratēģiju, efektīvi pārvaldīt informācijas plūsmu un saglabāt augstu mediķu, pacientu un sabiedrības uzticību.

Līguma darbības termiņš
Plānotā līguma summa – līdz EUR 9 999,00 (bez PVN).
Pretendentam jāiesniedz piedāvājums par visu finanšu piedāvājumu, iekļaujot cenā visas izmaksas, kas saistītas ar pakalpojuma izpildi.
Līgums stājas spēkā tā abpusējas parakstīšanas brīdī un ir spēkā 12 (divpadsmit) mēnešus vai līdz līguma summas izlietojumam atkarībā no tā, kurš nosacījums iestājas pirmais.

Iepirkuma prasības un nosacījumi
Pretendentam jābūt reģistrētam atbilstoši piegādātāja reģistrācijas valsts likumiem un normatīvo aktu prasībām.

Prasības pretendentam

· Pretendents norāda iepriekšējo 3 (trīs) gadu (2023., 2024. un  2025.gadā līdz piedāvājuma iesniegšanas termiņa beigām) laikā iegtūto profesionālo pieredzi. Vismaz 1 (viena) līguma ietvaros - ilgtermiņa  sabiedrisko attiecību komunikācijas projektu īstenošanā publiskajā sektorā ar cenu aptaujas priekšmetu saistītā jomā, tajā skaitā  vismaz 2 (divu) līgumu ietvaros īstenota krīzes komunikācija. 
· Finanšu piedāvājumā pretendentam jāietver visi izdevumi un izmaksas, kas saistītas ar sabiedrisko attiecību pakalpojumu sniegšanu Slimnīcai atbilstoši nolikuma un tehniskās specifikācijas izvirzītajām prasībām. Cenu norādīt EUR bez PVN.
· Pretendentam cenu piedāvājuma iesniegšanas dienā Latvijā vai valstī, kurā tas reģistrēts, nedrīkst būt nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.
· Attiecībā uz pretendentu nedrīkst būt pasludināts maksātnespējas process, apturēta tā saimnieciskā darbība vai piegādātājs tiek likvidēts.
· Pretendents nav iekļauts sankciju sarakstos.

Apmaksas kārtība
Par iepriekšējā kalendārajā mēnesī faktiski saņemtajiem pakalpojumiem samaksa tiek veikta 30 (trīsdesmit) dienu laikā no attiecīgā nodošanas-pieņemšanas akta abpusējas parakstīšanas un Pretendenta rēķina saņemšanas brīža. Rēķins iesniedzams, to nosūtot uz e-pasta adresi: rekini@aslimnica.lv. 

Piedāvājumu vērtēšana un izvēles kritēriji
Cenu aptaujas komisija izvēlas saimnieciski visizdevīgāko no nolikuma un tehniskās specifikācijas prasībām atbilstošajiem piedāvājumiem. 

Iesniedzamie dokumenti:
1. Pieteikums par piedalīšanos cenu aptaujā (atbilstoši 1.pielikumam);
2. Aizpildīta Tehniskā specifikācija – Finanšu piedāvājuma forma (atbilstoši 2.pielikumam);
3. Piedāvājumam jāpievieno pretendenta  vismaz 1 (viena) atsauksme no līdzšinējiem pasūtītājiem par pozitīvu sadarbību sabiedrisko attiecību veiksmīgā nodrošināšanā publiskajā sektorā, tostarp krīzes komunikācijas plāna izstrādē un tajā ietverto aktivitāšu realizācijā.

Iesniedzamos dokumentus paraksta pretendenta pārstāvēttiesīgā persona. Ja iesniedzamos dokumentus paraksta pretendenta pilnvarotā persona, tad piedāvājumam jāpievieno apliecināta pilnvaras kopija.

Kontaktpersona:
SIA “Rīgas Austrumu klīniskās universitātes slimnīca” Sabiedrisko attiecību daļas vadītāja Gundega Vārpa, tālr.nr.: +371 26628729, e-pasts: gundega.varpa@aslimnica.lv.

Piedāvājumu iesniegšana
1. SIA „Rīgas Austrumu klīniskā universitātes slimnīca”, piedāvājumu nosūtot elektroniski uz e-pasta adresi: iepirkumi@aslimnica.lv ar norādi “Sabiedrisko attiecību pakalpojumi” RAKUS CA/2025/105.
1. Piedāvājumu iesniegšanas termiņš:  līdz 2025. gada 11. novembrim, plkst. 12:00. Piedāvājumi, kuri tiks iesniegti pēc norādītā iesniegšanas termiņa netiks izskatīti.
1. Pretendents nevar iesniegt vairākus piedāvājumu variantus.

Nolikuma pielikumi:
1. Pielikums Nr. 1 – Pieteikuma forma. 
2. [bookmark: _Hlk181008347][bookmark: _Hlk181622194]Pielikums Nr. 2 – Tehniskā – finanšu piedāvājuma forma.
